Doložka finančných, ekonomických, environmentálnych 
vplyvov,  vplyvov na zamestnanosť a podnikateľské prostredie

1.	Návrh legislatívneho zámeru zakladá nároky na verejné financie, resp. ich zmenu: 
-	podľa navrhovaného legislatívneho zámeru zákona predpokladáme dopad na štátny rozpočet, resp. zmenu použitia výťažkov z lotériových hier v súvislosti s novelizáciou zákona č. 171/2005 Z. z. o hazardných hrách vo výške cca 400 miliónov Sk; ide o prostriedky, ktoré by mali byť použité na financovanie športu prostredníctvom  rozpočtu Ministerstva školstva SR,
-	podľa navrhovaného legislatívneho zámeru predpokladáme dopad na rozpočty obcí a samosprávnych krajov, ktorý v súčasnosti nevieme kvantifikovať; použitie finančných prostriedkov na oblasť športu z rozpočtov obcí a samosprávnych krajov je výlučne v ich kompetencii. 

2.	Návrh legislatívneho zámeru je v súlade s prioritami a cieľmi hospodárskej politiky a Programovým vyhlásením vlády SR.

3.	Návrh legislatívneho zámeru nemá vplyv na životné prostredie.

4.	Návrh legislatívneho zámeru si nevyžiada zvýšenie počtu verejných zamestnancov.

5.	Návrh legislatívneho zámeru si nevyžiada zmeny na podnikateľské prostredie.